भारत में सूरज की रोशनी की बहुतायत के कारण एसजेवीएन ग्रीन विद्युत के दोहन का अवसर प्राप्‍त करने के लिए राजस्‍थान में संयुक्‍त उपक्रम में साथ मिलकर 4000 मेगावाट के अल्‍ट्रा मेगा ग्रीन सोलर पीवी विद्युत परियोजना स्‍थापित करने में सक्षम हुआ है। देश की सबसे बड़ी सौर विद्युत परियोजना में एसजेवीएन ने 16% की इक्विटी शेयरधारिता प्राप्‍त करके एक बहु-आयामी एकीकृत विद्युत कंपनी बनने की कंपनी की महत्‍वाकांक्षा को व्‍यापक आधार प्रदान किया है। अन्‍य भागीदारों के साथ मिलकर पहले चरण में अल्‍ट्रा मेगा ग्रीन सोलर विद्युत संयंत्र से 1000 मेगावाट क्षमता की सौर ऊर्जा का दोहन किया जाना है। एसजेवीएन गुजरात में भी एक 5 मेगावाट के सौर पीवी संयंत्र का निर्माण कर रहा है जिसके लिए चारंका सोलर पार्क में भूमि का आबंटन किया गया है। गुजरात चारंका सोलर पार्क संयंत्र में 25 मेगावाट क्षमता तक वृद्धि‍ करने के लिए विस्‍तार प्रावधान है।